אולימפיאדת אתונה (2004)

אולימפיאדת אתונה (2004) היא האולימפיאדה ה-28 בעת החדשה, והיא נמשכה 17 ימים, מ-13 באוגוסט עד 29 באוגוסט 2004. השתתפו בתחרויות 10,625 ספורטאים מ-201 מדינות וטריטוריות. אלו המשחקים הראשונים בהן כל המדינות החברות באומות המאוחדות משתתפות בו. לכבוד המשחקיים האולימפיים נבנו 4 מתחמי ספורט ענקים. ערך מורחב – אתלטיקה באולימפיאדת אתונה (2004) ורוניקה קמפבל-בראון מג'מייקה זכתה ב-3 מדליות, 2 מדליות זהב בריצת 200 מטר ובריצת שליחות 4x100 מטר ומדליית ארד בריצת 100 מטר. קלי הולמס מאנגליה השלימה דאבל כשזכתה בריצות ל-800 מטר ול-1500 מטר. הישאם אל גרוז' ממרוקו השלים דאבל כשזכה בריצות ל-1500 מטר ול-5000 מטר. ג'רמי וורינר מארצות הברית זכה בשתי מדליות זהב, בריצת 400 מטר ובריצת שליחים 4x400 מטר. ג'סטין גאטלין מארצות הברית זכה ב-3 מדליות אחת מכל סוג. הוא זכה במדליית זהב בריצה היוקרתית ביותר ל-100 מטר. רוברט קוז'ניובסקי מפולין זכה בפעם השלישית ברציפות בתחרות הליכה ל-50 ק"מ. ליו שיאנג מסין זכה במדליית זהב בריצת 110 מטר משוכות לאחר שהשווה את שיא העולם והיה לאתלט גבר מסין הראשון שזכה במדליית זהב אולימפית. ערך מורחב – כדורגל באולימפיאדת אתונה (2004) נבחרת ארצות הברית בכדורגל לנשים זכתה במדליית הזהב לאחר ניצחון במשחק הגמר על נבחרת ברזיל 1-2. במדליית ארד זכתה נבחרת גרמניה לאחר ניצחון על נבחרת שוודיה 0-1. נבחרת ארגנטינה בכדורגל לגברים זכתה במדליית הזהב לאחר ניצחון במשחק הגמר על נבחרת פאראגוואי 0-1. במדליית ארד זכתה נבחרת איטליה לאחר ניצחון על נבחרת עיראק 0-1. ערך מורחב – כדורסל באולימפיאדת אתונה (2004) נבחרת ארצות הברית בכדורסל לנשים זכתה במדליית הזהב לאחר ניצחון במשחק הגמר על נבחרת אוסטרליה 63-74. במדליית ארד זכתה נבחרת רוסיה לאחר ניצחון על נבחרת ברזיל 62-71. נבחרת ארגנטינה בכדורסל לגברים זכתה במדליית הזהב לאחר ניצחון במשחק הגמר על נבחרת איטליה 69-84. במדליית ארד זכתה נבחרת ארצות הברית לאחר ניצחון על נבחרת ליטא 96-104. ערך מורחב – שחייה באולימפיאדת אתונה (2004) נטלי קוגלין מארצות הברית זכתה ב-5 מדליות, 2 מדליות זהב, 2 מדליות כסף ומדליית ארד אחת. אינגה דה ברוין מהולנד זכתה ב-4 מדליות, מדליית זהב אחת, מדליית כסף אחת ו-2 מדליות ארד. פטריה תומאס מאוסטרליה זכתה ב-4 מדליות, 3 מדליות זהב ומדליית כסף אחת. ג'ודי הנרי מאוסטרליה זכתה ב-3 מדליות זהב, כולל במשחה היוקרתי ל-100 מטר חופשי ובשני משחי שליחות, 4x100 מטר חופשי ו-4x100 מטר מעורב, תוך כדי שבירת שיא עולם בכל אחד מהם. מייקל פלפס השחיין מארצות הברית בניסיון לשבור את שיא צבירת מדליות זהב באולימפיאדה אחת ( מארק ספיץ מארצות הברית זכה במינכן 1972 ב-7 מדליות זהב), זכה אומנם ב-8 מדליות, אך מהן היו 6 מדליות זהב ו-2 מדליות ארד. הוא קבע שיא עולם אישי, במשחה ל-400 מטר מעורב אישי. איאן ת'ורפ מאוסטרליה זכה ב-4 מדליות מהן 2 מדליות זהב במשחים ל-200 ול-400 מטר חופשי, מדליית כסף ומדליית ארד. ארון פירסול מארצות הברית זכה ב-3 מדליות זהב, במשחי הגב ובמשחה השליחים 4x100 מטר מעורב בשיא עולם חדש. במהלך משחה השליחים הוא קבע שיא עולם חדש במשחה ל-100 מטר גב. ערך מורחב – מדליות באולימפיאדת אתונה (2004) עשר המדינות אשר זכו במירב המדליות: ערך מורחב – ישראל באולימפיאדת אתונה (2004) לאולימפיאדה זו, שלחה ישראל 36 ספורטאים והתחרתה במספר שיא של ענפים עד אז, 14 במספר. לראשונה השתתפו ספורטאים ישראלים בטניס שולחן, טאקוונדו ושחייה אמנותית. במהלך האולימפיאדה הצליח נציג ישראלי לזכות לראשונה במדליית זהב. היה זה שייט המיסטרל גל פרידמן, מחזיק מדליית הארד מאולימפיאדת אטלנטה. פרידמן, אשר רק שנתיים קודם לכן זכה באליפות העולם באותו ענף, הצליח להאפיל על מתחריו לענף ולהביא להשמעת המנון התקווה בפעם הראשונה במשחקים האולימפיים. בנוסף לפרידמן, אריק זאבי, אז 3 פעמים אלוף אירופה, זכה במדליית ארד בענף הג'ודו (עד 100 ק"ג), והביא לישראל מדליה שנייה באולימפיאדה באתונה. כמו כן, אודי וקס, הג'ודוקא, היה מעורב בעל כרחו בתקרית דיפלומטית קטנה כאשר בסיבוב הראשון יריבו האיראני, אראש מירסמאלי, לא התייצב לקרב והפסיד הפסד טכני. האירני טען כי הוא פרש כהזדהות עם הסבל הפלסטיני, אך כנראה פרישתו באה לאחר לחצים מצד הממשל האיראני שגם הבטיח לו 115,000 דולר פיצוי כבונוס על המעשה. פסילתו של מירסמאלי הביאה את אודי לסיבוב השני בו הפסיד נגד עמר מרידייה מאלג'יר. יהודים באולימפיאדת אתונה המשחקים הפאראלימפיים אתונה (2004) אתר האינטרנט הרשמי של אולימפיאדת אתונה (באנגלית) אתר הוועד האולימפי אולימפיאדת אתונה, באתר אנציקלופדיה בריטניקה (באנגלית)